2หนุ่มลำปางเคลียร์ปัญหาสาว แต่มีเรื่องแล้วดันยิงตร.เจ็บ สุดท้ายตายทั้งคู่
สองหนุ่มเมืองรถม้า ชวนกันมาเคลียร์ปัญหากับสาว แต่ดันไปมีเรื่อง สายตรวจ 191 ไประงับเหตุ โดนยิงล้มฟุบ ก่อนจะขึ้นรถขับหนีจาก อ.เมือง ไปจนมุมที่ห้างฉัตร สุดท้ายมีการยิงกันขนานใหญ่  2 คนโดนไปรวม 7 นัด ดับคาที่ เป็นคดีวิสามัญฆาตกรรม,เมื่อวันที่ 30 มี.ค. 58 ร.ต.ท.เศวต เรียนปิงวัง พนักงานสอบสวน สภ.ห้างฉัตร จ.ลำปาง ได้รับแจ้งเหตุเจ้าหน้าที่ตำรวจกระทำวิสามัญฆาตกรรมคนร้ายเสียชีวิต 2 ราย ที่บริเวณกลางทุ่งนาบ้านแม่ยิ่ง ม.4 ต.หนองหล่ม อ.ห้างฉัตร จึงรายงานให้ พล.ต.ต.นิยม ด้วงสี ผบก.ภ.จว.ลำปาง ทราบ รุดไปที่เกิดเหตุ พร้อมด้วย พ.ต.อ.กชพล แก่นทรัพย์ ผกก.สภ.ห้างฉัตร และ พ.ต.อ.นิคม เครือนพรัตน์ ผกก.สภ.เมืองลำปาง,ที่เกิดเหตุบริวเวณใต้ต้นจามจุรี พบศพ นายภูชิชย์ชัย วงค์ชมพู อายุ 36 ปี อยู่บ้านเลขที่ 31/4 ม.7 บ้านฮ่องกรอก ต.บ่อแฮ้ว อ.เมือง จ.ลำปาง สภาพนอนหงาย สวมเสื้อเชิ้ตคอปกสีแดง กางเกงขายาวสีดำ มีบาดแผลถูกยิงด้วยอาวุธปืนไม่ทราบชนิดเข้าที่หน้าอก 3 นัด ห่างกันประมาณ 100 เมตร พบศพ นายอดิศักดิ์ ดวงใจสืบ อายุ 24 ปี อยู่บ้านเลขที่ 95/2 ม.7 บ้านฮ่องกรอก ต.บ่อแฮ้ว อ.เมือง จ.ลำปาง ถูกยิงเข้าที่หน้าอก จำนวน 4 นัด เสียชีวิตอยู่ในร่องน้ำใกล้กับทุ่งนา,ต่อมาเจ้าหน้าที่ตำรวจ กว่า 100 นาย ได้เข้าเคลียร์พื้นที่ พบรถปิกอัพของคนร้ายจอดอยู่ในป่าช้าบ้านแม่ยิ่ง เป็นรถโตโยต้า วีโก้ สีดำ ทะเบียน บย 2174 ลำปาง ยางล้อหลังด้านซ้ายระเบิด 1 เส้น กระจกหน้ามีรอยกระสุนปืนยิงทะลุกระจก 1 นัด จึงตรวจยึดไว้เป็นหลักฐาน,ทั้งนี้ ก่อนหน้าจะเกิดเหตุวิสามัญฆาตกรรมครั้งนี้ ช่วงเวลา 14.00 น.วันเดียวกัน ศูนย์วิทยุ 191 ลำปาง ได้รับแจ้งเหตุทะเลาะวิวาทกันที่บริเวณสี่แยกบุญถึง ถนนท่าคราวน้อย ต.สบตุ๋ย อ.เมือง จ.ลำปาง เป็นร้านเสริมสวยแห่งหนึ่ง ทาง ด.ต.ธนกุล บุญคำ ผบ.หมู่งานปราบปราม สภ.เมืองลำปาง ปฏิบัติหน้าที่สายตรวจ 191 จึงขี่รถ จยย.ไประงับเหตุ ขณะจอดที่หน้าร้าน ทันใดนั้น คนร้ายได้ยิงปืนออกมา 1 นัด ถูกบริเวณต้นขาขวา ด.ต.ธนกุล ล้มฟุบลง จนกระทั่งเจ้าหน้าที่กู้ภัยมานำตัวส่ง รพ.,จากนั้นทั้งนายภูชิชย์ชัย และนายอดิศักดิ์ ก็วิ่งหนีขึ้นรถขับหลบหนีไปทาง อ.ห้างฉัตร เจ้าหน้าที่ตำรวจ จึงรีบขับรถติดตาม จนเวลาประมาณ 16.00 น. พบรถจอดอยู่ในป่าช้า ตำรวจจึงเรียกให้ออกมามอบตัว แต่ทั้งสองไม่ยอมออกมา ทั้งยังใช้ปืนยิงทะลุกระจกรถตัวเองออกมา 4 นัด ก่อนที่นายภูชิชย์ชัยจะกระโดดหนีลงจากรถ ตามมาด้วยนายอดิศักดิ์ โดยที่นายภูชิชย์ชัยใช้อาวุธปืน 9 มม. ยิงใส่เจ้าหน้าที่เพื่อเปิดทางหนี แต่ถูกยิงสวนจนเสียชีวิตคาที่,ขณะเดียวกัน นายอดิศักดิ์ได้หนีไปหลบซ่อนอยู่ในป่า ห่างจากรถประมาณ 100 เมตร เจ้าหน้าที่เรียกให้ออกมามอบตัว และยกมือขึ้น แต่ขณะเข้าไปควบคุมตัว นายอดิศักดิ์ได้กระโดดเข้าแย่งปืนเพื่อจะยิงคนที่เข้าไปจับ ทำให้ชุดจับกุมตัดสินใจยิงใส่ ถูกที่หน้าอก 4 นัด เสียชีวิตทันที,ด้าน พ.ต.อ.นิคม เครือนพรัตน์ ผกก.สภ.เมืองลำปาง กล่าวว่า หลังได้รับแจ้ง ด.ต.ธนกุล สายตรวจ 191 ก็ไประงับเหตุทันที แต่ถูกคนร้ายใช้อาวุธปืนยิงจนได้รับบาดเจ็บ ขณะนี้รักษาตัวอยู่ที่ รพ.ลำปาง อาการปลอดภัยแล้ว ส่วนสาเหตุเริ่มแรกจากการสอบสวน ทราบว่า นายอดิศักดิ์ได้เข้าไปขอคืนดีกับอดีตแฟนสาวที่ไปแต่งเล็บอยู่ร้านเสริมสวย บริเวณสี่แยกบุญถึง โดยชวนนายภูชิชย์ชัยนั่งรถมาด้วย แต่ไปมีเรื่องจนพลเมืองดีแจ้งเหตุไปที่ 191 และ ด.ต.ธนกุล เข้าไประงับเหตุ แต่ถูกนายอดิศักดิ์ยิงจนได้รับบาดเจ็บ ก่อนจะขับรถหนีไปทาง อ.ห้างฉัตร กระทั่งถูกวิสามัญฯ จนเสียชีวิตทั้งสองคนดังกล่าว.
สองหนุ่มเมืองรถม้า ชวนกันมาเคลียร์ปัญหากับสาว แต่ดันไปมีเรื่อง สายตรวจ 191 ไประงับเหตุ โดนยิงล้มฟุบ ก่อนจะขึ้นรถขับหนีจาก อ.เมือง ไปจนมุมที่ห้างฉัตร สุดท้ายมีการยิงกันขนานใหญ่  2 คนโดนไปรวม 7 นัด ดับคาที่ เป็นคดีวิสามัญฯ 
วิสามัญ,วิสามัญฆาตกรรม,จับตาย,ยิงตำรวจ,ตำรวจยิง,ภูชิชย์ชัย วงค์ชมพู,ห้างฉัตร,ลำปาง,ข่าว,ไทยรัฐ,ไทยรัฐออนไลน์,ข่าวสังคม,ข่าวภูมิภาค